Diari Oficial de la Generalitat Valenciana


Sumari del DOGV 5541, del 25-06-2007 (2007/8147)

ORDE de 5 de juny de 2007, de la Conselleria de Cultura, Educació i Esport, per la qual s'acorda l'extinció de l'autorització per cessament d'activitats docents de diversos centres docents de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/8147


Data del document
:   05-06-2007

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Chiva
    * València
    * Castelló de la Plana
    * centre d'ensenyament
    * ensenyament privat
    * formació professional
    * educació artística
    * cessament d'activitat
    * educació preescolar

ORDE de 5 de juny de 2007, de la Conselleria de Cultura, Educació i Esport, per la qual s'acorda l'extinció de l'autorització per cessament d'activitats docents de diversos centres docents de la Comunitat Valenciana. [2007/8147]  
Els expedients s'han iniciat a instància dels titulars dels centres docents privats enumerats a l'annex, que sol·liciten l'extinció de l'autorització per cessament d'activitats.  
Els expedients s'han tramitat per les direccions territorials de Cultura, Educació i Esport corresponents, i consten de la documentació exigida per la normativa vigent, així com dels informes de la Inspecció Educativa.  
Els centres deixaran d'impartir, a partir del curs 2007/08, les ensenyances que s'indiquen, que van ser autoritzades, en el seu moment, mitjançant les corresponents ordes d'obertura i funcionament.  
El cessament d'activitats docents d'estos centres no comporta cap greu perjuí per a l'interés públic.  
Vista la Llei Orgànica 8/1985, de 3 de juliol (LODE, BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106 de 04.05.2006); i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
En exercici de les atribucions conferides per l'article 28.e) de la Llei 5/1983, de 30 de desembre, del Consell  
ORDENE  
Únic  
L'extinció de l'autorització per cessament d'activitats docents dels centres docents privats que es relacionen a l'annex, d'acord amb els informes emesos.  
DISPOSICIÓ ADDICIONAL   
Única  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà els seus efectes a partir del dia següent a la data de publicació en el Diari Oficial de la Comunitat Valenciana, no obstant els seus efectes s'entenen referits a partir del curs escolar 2007/2008.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar'se davant del conseller de Cultura, Educació i Esport, en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar'se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació segons corresponga.  
València, 5 de juny de 2007  
El conseller de Cultura, Educació i Esport,  
ALEJANDRO FONT DE MORA TURÓN  
   
ANNEX  
Codi del centre: 09167682  
Denominació del centre: Centre Elemental de Danza Estudio Ballet A.Benimeli'A.Bayarri  
Domicili: C/ Sant Vicent Màrtir, núm.139  
Localitat: València (46675)  
Província: València  
Titular: María Amparo Benimeli i María Amparo Bayarri  
Ensenyances que el centre té autoritzades: Ensenyances de Dansa, Grau Elemental.  
Ensenyances per a les que s'extingix l'autorització: Ensenyances de Dansa, Grau Elemental.  
Codi del centre: 30064628  
Denominació del centre: Centre Privat d'Educació Infantil San Vicente de Paúl  
Domicili: C/ Doctor José Lanuza, núm.32  
Localitat: Chiva (46789)  
Província: València  
Titular: Hijas de la Caridad de San Vicente de Paúl  
Ensenyances que el centre té autoritzades: Educació Infantil.  
Ensenyances per a les que s'extingix l'autorització: Educació Infantil.  
Codi del centre: 12536995  
Denominació del centre: Centre Privat de Formació Professional Específica San Cristobal  
Domicili: C/ Tenerías, núm.30  
Localitat: Castelló de la Plana (12898)  
Província: Castelló  
Titular: Centros Docentes San Cristobal, SL  
Ensenyances que el centre té autoritzades: Formació Professional Específica.  
Ensenyances per a les que s'extingix l'autorització: Formació Professional Específica.  
Codi del centre: 21250743  
Denominació del centre: Centre Privat de Formació Professional Específica Arturo Ros  
Domicili: C/ Chiva, núm.20  
Localitat: València (46620)  
Província: València  
Titular: Sindicato Independiente de la Comunidad Valenciana  
Ensenyances que el centre té autoritzades: Formació Professional Específica.  
Ensenyances per a les que s'extingix l'autorització: Formació Professional Específica.